ભગવાનના ધામમાં જાય એ તો આનંદનો પ્રસંગ છે, આનંદના પ્રસંગમાં સાકર ન વહેંચાય તો બીજું શું વહેંચાય. નાથ ભક્તનાં ધર્મપત્નીને શ્રીજીમહારાજ તેેડી ગયાં. પછી પોતાના દીકરાને ધામમાં તેડી ગયા. છતાં નાથભક્તે કોઇ પ્રકારનો શોક ન કર્યો. તેમને ભગવાનના નિશ્ચયમાં સહેજ પણ ડગમગાટ પણ ન થયો કે ‘હું આટલી ભગવાનની ભકિત કરું છું છતાં મહારાજ કેમ બધાને લઇ જાય છે.’ ઉપરથી દીકરો ધામમાં ગયો ત્યારે સાકર વહેંચી. આવી તેમની સમજણ હતી તથા અટલ નિશ્ચય હતો તેથી જ શ્રીજીમહારાજે ગઢડા મધ્ય પ્રકરણના પ૯મા વચનામૃતમાં ભગવાનના નિશ્ચયમાંથી ડગમગાટ ન થાય તેવાં હરિ ભક્તોના નામ લખ્યાં છે તેમાં પહેલું નામ નાથ ભક્તનું લખ્યું છે.’ આવી ઉચ્ચ કોટિની સ્થિતિ અને સામર્થ્ય હતું નાથ ભક્તનું, માટે જ કીધું છે આવાં સત્સંગનાં અણમોલ રત્નો માટે.